Title: Predkladacia správa
Author: Meliorisová Kveta
Last saved by: SVITLER
Company: MSPNM

Dôvodová  správa

k predaju akcií obchodnej spoločnosti Slovenská autobusová doprava Banskobystrická dopravná spoločnosť, akciová spoločnosť

Dôvodom predloženia tohto materiálu na rokovanie vlády Slovenskej republiky je vydanie rozhodnutia o privatizácii priamym predajom 49 % podielu akcií obchodnej spoločnosti Slovenská autobusová doprava Banskobystrická dopravná spoločnosť, akciová spoločnosť so sídlom v  Banskej Bystrici, Partizánska cesta 97 a 17 % podielu akcií tejto spoločnosti.  Predaj 17 % akcií je pritom podmienený v rozhodnutí určenými odkladacími podmienkami, ktoré vychádzajú zo schválenej koncepcie privatizácie štátnych podnikov Slovenskej autobusovej dopravy. Kupujúci - spoločnosť ČSAD Ostrava a.s., so sídlom v Ostrave – Moravská Ostrava, Vítkovická 2, Česká republika bol vybraný vo výberovom konaní na MSPNM SR.
Predkladané rozhodnutie o privatizácii vychádza z koncepcie transformácie a privatizácie štátnych podnikov Slovenskej autobusovej dopravy, ktorú schválila vláda SR svojim uznesením č. 532 zo dňa 6. júla 2000 a z uznesenia vlády SR č. 722 z 15. augusta 2001, ktorým vláda SR schválila jej aktualizáciu. V zmysle tejto koncepcie sa realizuje transformácia a privatizácia štátnych podnikov Slovenskej autobusovej dopravy  metódou založenia akciových spoločností s rozdelením akcií:
•	49 % akcií určených na priamy predaj,
•	51 % akcií na dočasné ponechanie vo Fonde národného majetku SR do realizácie rozhodnutí o privatizácii vydaných orgánom príslušným podľa § 10  ods. 1 alebo 6 zákona číslo 92/1991 Zb. o podmienkach prevodu majetku štátu na iné osoby v znení neskorších predpisov.

Podľa prijatej koncepcie sa predaj akcií založených akciových spoločností SAD bude uskutočňovať s určitými špecifickými podmienkami, ktoré považujeme za potrebné uviesť v tomto materiáli z dôvodu objasnenia postupu pri rozhodnutí o predaji akcií spoločnosti Slovenská autobusová doprava Banskobystrická dopravná spoločnosť, akciová spoločnosť. 

Jednou z  týchto  špecifických podmienok je skutočnosť, že podľa schválenej koncepcie bude najprv predmetom predaja 49 % akcií  spoločnosti a až najskôr po uplynutí 6 mesiacov odo dňa, kedy sa nadobúdateľ 49% akcií stane akcionárom spoločnosti, bude Fond národného majetku SR môcť predať tomuto  akcionárovi  ďalších 7 až 17% akcií tejto akciovej spoločnosti. Právo na kúpu ďalších akcií je v koncepcii deklarované ako “predkúpne”  právo.

Z uvedeného dôvodu má predložený návrh  rozhodnutia o privatizácii časť, týkajúcu sa predaja 49% akcií spoločnosti (časť A) a časť, týkajúcu sa predaja 17% akcií spoločnosti (časť B). Rozhodnutím vlády SR súčasne o predaji 49 % akcií aj 17 % akcií sa zabezpečí istota realizácie koncepciou umožneného “predkúpneho”  práva na 17 % akcií pre kupujúceho 49 % akcií spoločnosti.
	
Ďalšou zo špecifických podmienok predaja akcií akciových spoločností SAD je podľa schválenej koncepcie podmienka, týkajúca sa úhrady ceny za akcie. V koncepcii je deklarovaná potreba, v priebehu 3 až 4 rokov posilniť kapitál spoločností SAD, a to vnesením   finančných prostriedkov zo strany nadobúdateľa 49 % akcií do majetku spoločnosti (teda nie financovanie potrebných investícií zo zisku vytvoreného samotnou spoločnosťou, ako sa pri predaji akcií tradične postupovalo). Na realizáciu uvedeného zámeru koncepcie boli stanovené podmienky splácania kapitálového vstupu  nadobúdateľa 49 % akcií nasledovne:

Nadobúdateľ nesplatí celú výšku kapitálového vstupu (ceny) za nadobudnuté akcie  predávajúcemu, ktorým bude Fond národného majetku SR, ale popri úhrade kúpnej ceny (na účet Fondu národného majetku SR)  bude zaviazaný k osobitnému záväzku investovať  do majetku spoločnosti. To znamená, že  časť  z navrhnutého  kapitálového vstupu  vnesie do majetku  akciovej spoločnosti formou vkladu do jej základného imania. Pritom proces vkladu kupujúceho do základného imania spoločnosti bude v zmluve o kúpe akcií s Fondom národného majetku SR  dohodnutý tak, aby podiel Fondu národného majetku SR na základnom imaní spoločnosti neklesol pod 51%.	Nadväzne na tieto skutočnosti je v predkladanom návrhu rozhodnutia o privatizácii navrhovaná suma vyjadrujúca kapitálový vstup, ktorý je súčtom  sumy  kúpnej ceny a výšky osobitného záväzku kupujúceho.
   
1.  Informácie o akciovej spoločnosti

Štátny podnik Slovenská autobusová doprava Banskobystrická dopravná spoločnosť bol zaradený do privatizácie uznesením vlády SR č. 1013 zo dňa 17.11.1999. Privatizačný projekt štátneho podniku bol predložený zakladateľom MDPT SR na MSPNM SR dňa 28.12.2000. 

Obchodná spoločnosť Slovenská autobusová doprava Banskobystrická dopravná spoločnosť, akciová spoločnosť so sídlom v Banskej Bystrici, Partizánska cesta 97 (ďalej len “spoločnosť”) bola založená rozhodnutím zakladateľa FNM SR podľa § 172 a nasl.  zákona č. 513/91 Zb.  v zmysle rozhodnutia MSPNM SR č. 774 zo dňa 19.7.2001, v zmysle ustanovení zákona č. 92/1991 Zb. v znení neskorších predpisov zo zrušeného štátneho podniku Slovenská autobusová doprava Banskobystrická dopravná spoločnosť.
Spoločnosť sa člení na dva odštepné závody, a to  Odštepný závod, závod mestskej hromadnej dopravy Banská Bystrica a Odštepný závod Brezno. 
Majetok spoločnosti je územne rozložený:

A. Odštepný závod mestskej hromadnej dopravy (ďalej len “OZ MHD”) zabezpečuje výkon a prepravné potreby osôb a služieb v prospech verejnosti v systéme autobusovej a trolejbusovej dopravy v meste Banská Bystrica. Majetok odštepného závodu MHD okrem dopravných prostriedkov slúžiacich mestskej doprave (31.12.2001 – 56 autobusov, 34 trolejbusov) tvoria pozemky a nehnuteľnosti slúžiace trolejbusovej doprave (vrátane opravárenskej činnosti - elektrických častí).

Majetok závodu sa nachádza v nasledovných katastrálnych územiach:

1)	k.ú. Kremnička:
a)	nehnuteľnosti
-	administratívna budova,
-	energoblok,
-	umyváreň,
-	ošetrovňa vozidiel,
-	sklad šrotu.
b)	pozemky o výmere 38 976 m^2, všetko zastavané plochy.

2)	k.ú. Banská Bystrica:
2 meniarne
Pozemky o celkovej výmere 1 768 m^2, z toho 435 m^2  zastavané a 1 333 m^2  ostatné.

3)	k.ú. Tajov:
Rekreačná chata
       Pozemky o výmere 1 050 m^2 – všetko zastavané plochy.
Pozemky za závod MHD spolu:  41 794 m^2  v účtovnej cene 16 195 325,- Sk, z toho ostatné plochy 1 333 m^2  v účtovnej cene 106 640,- Sk.

B. Odštepný závod Brezno vykonáva pravidelnú, nepravidelnú dopravu a činnosti s ňou súvisiace v technicko-prevádzkovej oblasti. Závod vlastnil k 31.12.2001 83 autobusov.

Majetok OZ Brezno sa nachádza:
1)	k.ú. Brezno:
a)	stavby
-	plynová kotolňa,
-	čerpacia stanica,
-	administratívna budova,
-	umyváreň
-	denná ošetrovňa,
-	sklad pneumatík,
-	sklad súčiastok,
-	stanica technickej kontroly.
b)	pozemky o výmere 41 272 m^2 , všetko zastavané plochy.
2)	k.ú. Tisovec:
a)	stavby
-	administratívna budova,
-	údržbárska dielňa,
-	plechová garáž,
-	čerpacia stanica.
b)	pozemky o výmere 10 544 m^2 , zastavané plochy.
3)	k.ú. Mýto pod Ďumbierom:

Stavba – chata
Pozemky v podielovom vlastníctve o výmere 3 563 m^2 – zastavané plochy.

4)	k.ú. Podbrezová:

Stavby – prevádzka SAD (opravárenská), t.č. neprevádzkovaná – vlastníctvo bez pozemku.

Pozemky za závod Brezno spolu 55 379 m^2 , v účtovnej  cene 7 000 140,- Sk.

Ekonomická charakteristika:

| 1999 | 2000
Počet pracovníkov /prep. stav/ | 890 | 814
Výkony a mimoriadne  výnosy | 411 023 | 486 431
Náklady | 395 244 | 799 133
Disponibilný zisk | + 15 779 | -312 702
Miera odpísania ZP (%) | 60,2 | 52,32

Údaje o  rozsahu a  štruktúre majetku  spoločnosti ku dňu vzniku (1.1.2002)  v tis. Sk:
Aktíva celkom | 931 085

stále aktíva
- nehm. inv. majetok

824 071
779

- pozemky | 125 230
- budovy a stavby | 198 867

- stroje a zariadenia
- ostat. hm. inv. majetok 
- finančné investície

159 181
39 439
300 575

obežné aktíva
- zásoby
- dlhodobé pohľadávky

103 154         
      13 407
      35 338

- krátkodobé pohľadávky
- finančný majetok

27 667
      26 742

ostatné aktíva                          
Cudzie zdroje
- rezervy     
- dlhodobé záväzky
- krátkodobé záväzky

3 860
   122 545 
             0   
     52 115
    42 336

- bankové úvery a výpomoci | 28 094
Ostatné pasíva | 19 864

Vlastné imanie  
Základné imanie: 
z toho:
51% základného imania
49% základného imania

788 676
   436 218

   222 471
213 747

2.   Postup posudzovania privatizačného projektu a výberu nadobúdateľa 49 % akcií obchodnej spoločnosti Slovenská autobusová doprava Banskobystrická dopravná spoločnosť, akciová spoločnosť so sídlom v Banskej Bystrici, Partizánska cesta 97 

Základný privatizačný projekt podniku Slovenská autobusová doprava Banskobystrická dopravná spoločnosť, štátny podnik bol po posúdení odbornými útvarmi MSPNM SR prerokovaný v pracovnej komisii dňa 21.6.2001. Na základe záverov pracovnej komisie bolo dňa 19.7.2001 vydané rozhodnutie o privatizácii podniku založením akciovej spoločnosti, s rozdelením akcií: 51% dočasné ponechanie vo Fonde národného majetku SR do realizácie rozhodnutí o privatizácii vydaných podľa  § 10 ods. 1 alebo 6 zákona  a  49 % priamy predaj na  základe  rozhodnutia  podľa § 10 ods. 1 zákona záujemcovi, ktorého vyberie MSPNM SR vo výberovom konaní. Základný privatizačný projekt podniku bol spolu s  rozhodnutím o  privatizácii podniku odstúpený dňa 24.7.2001 na Fond národného majetku SR na realizáciu (založenie akciovej spoločnosti). Po oznámení Fondu národného majetku SR na MSPNM SR, že akciová spoločnosť Slovenská autobusová doprava Banskobystrická dopravná spoločnosť, a.s. vznikla ku dňu 1.1.2002 a  po predložení všetkých dokladov, potrebných pre oslovenie záujemcov o  privatizáciu 49 % akcií spoločnosti na predloženie ich ponúk do výberového konania, pristúpilo MSPNM SR k príprave výberového konania pre výber nadobúdateľa 49 % akcií predmetnej spoločnosti.
Ministerstvo eviduje nasledovné podnety na kúpu 49 % akcií obchodnej spoločnosti Slovenská autobusová doprava Banskobystrická dopravná spoločnosť, akciová spoločnosť :
1.	INTERCONEX, spol. s r.o., Bakossova 23, 974 00 B.Bystrica
      Predložený dňa 1.6.2001. Konateľ : Alena Barancová

2.	Stredoslovenská dopravná spoločnosť, s.r.o., Skalická cesta 17, 831 02, Bratislava
       Predložený dňa 23.12001. Konateľ : Ing. Igor Rutšek
3.	ČSAD Ostrava a.s., Vítkovická 2, 709 19 Ostrava-Mor. Ostrava
Predložený dňa 10.1.2001. Predseda predstavenstva : Ing. Stanislav Purger
4.	IPM HOLDING a.s., Hlavná 120, 080  01 Prešov
Predložený dňa 28.12.2000. Konateľ : Ján Bync
5.	Bystrická dopravná spoločnosť, a.s., ČSA 23, 974 67 B.Bystrica
Predložený dňa 16.6.2000. Konateľ : Bc Adrian Polóny
6.	DIAGO spol. s r.o., Železničná 7, 977 01 Brezno
Predložený dňa 28.9.2000. Konateľ : Ing. Ivan Kupčok  (na OZ Brezno)
7.	SADKA s.r.o., Cesta osloboditeľov č. 31, 977 01 Brezno
Predložený 20.6.1996. Konateľ : Viera Kubacká  (na OZ Brezno)
8.	GRANUSAN s.r.o., Môťovská cesta 276, 960 03 Zvolen
Predložený dňa 15.12.2000. Konateľ : Ing. Peter Matúška
9.	Ing. Ján Oberfranc, A.Bernoláka 3/11, 971 01 Prievidza
Predložený dňa 20.11.1995 . (na obchodný podiel v Dopravnej banke)
10.	HOREHRONEC s.r.o., Školská 26, 977 01 Brezno
Predložený dňa 18.9.1995. Konateľ : Ing. Pavol Medveď (na OZ Brezno)
11.	TRUCKTRANS & SPEDITION BREZNO spol. s r.o., 976 68 Heľpa 475
Predložený dňa 6.5.1996.. Konateľ : Jozef Daniš (na OZ Brezno)
12.	INTRAEROVIA, Dostojevského rad 13/b, 811 09 Bratislava
Predložený dňa 30.11.2000. Jan A Doman - president
13.	ČSAD Třinec, a.s., Staré Město 93, 739 61 Třinec
Predložený dňa 20.12.2000. Konateľ : Ing. Jiří Sekáč (riaditeľ spoločnosti)
14.	CONNEX Transport- ONYX ČR, Štefánikova 32, 150 00 Praha 5
Predložený dňa 6.11.2000. Konateľ : pán Carniel
15.	Šebestian Peter, Šalgotarianska 6, 974 01 B.Bystrica
       Šebestian Marian, Šancova 94, 834 01 Bratislava
       Predložený dňa 18.12.1995 . (na OZ B.Bystriva)
16.	APOLO  - TRANS, s.r.o., Partizánska 97, 974 01 B.Bystrica
	Predložený dňa 23.2.1996 na FNM SR., na MSPNM SR 16.7.2001. Konateľ : ing. Emil Vozár
17.	OBERON s.r.o., Chalupkova č.1, 974 00 B.Bystrica
	Predložený dňa 24.9.1996 na FNM SR., na MSPNM SR 16.7.2001. Konateľ : pán Jozef Citterberg
19.  RUTSCHEK CONSULTING, a.s., Šancova 106, 831 04 Bratislava
       Predložený dňa 25.10.2001. Konateľ : Mgr. Eva Bognárová (na SAD PP, LM, LC, BB)
20.  Österreichische Postbus AG, Prinz-Eugen-Strasse 8-10, 1040  W I E N
Dipl.-Kfm. Werner Ott – Vorstandsdirektor
21.  Dr. Richard Verkehrsbetrieb KG, Stromstrase 11, 1201 Wien
22.  JCG, a.s., Park Hotel 42, Nový Smokovec

Ministerstvo písomne oslovilo všetkých známych záujemcov o kúpu 49 %  akcií obchodnej spoločnosti Slovenská autobusová doprava Banskobystrická dopravná spoločnosť, akciová spoločnosť so žiadosťou o  doplnenie ich podnetov pre potreby výberového konania. Ponuku do výberového konania predložili štyria záujemcovia, a to:
1.  RUTSCHEK CONSULTING, s.r.o., Šancova 106, Bratislava 
2. JCG, a.s., Park Hotel 42, Nový Smokovec
3. Bystrická dopravná spoločnosť, a.s., ČSA 23, Banská Bystrica
4. ČSAD Ostrava a.s., Vítkovická 2, Ostrava-Moravská Ostrava

Komisia MSPNM SR pre vyhodnotenie a  odporučenie najvhodnejšieho návrhu  nadobúdateľa 49 % akcií obchodnej spoločnosti Slovenská autobusová doprava Banskobystrická dopravná spoločnosť, akciová spoločnosť, zriadená ministerkou pre správu a  privatizáciu národného majetku, posúdila predložené  návrhy dňa 10.4. a 15.4.2002 s nasledovným výsledkom:
Záujemca – spoločnosť  RUTSCHEK CONSULTING, s.r.o., Bratislava ponúkla za nadobudnutie 49% akcií spoločnosti SAD Banskobystrická dopravná spoločnosť, a.s. celkový kapitálový vstup (cenu) vo výške 150 000 tis.Sk. Nepredložila však žiadny doklad o finančnom krytí svojej ponuky.
Záujemca – spoločnosť JCG, a.s., Park Hotel 42, Nový Smokovec ponúka za nadobudnutie 49% akcií spoločnosti SAD Banskobystrická dopravná spoločnosť, a.s.  celkový kapitálový vstup (cenu) vo výške 300 000 tis. Sk. Nepredložila však doklad o finančnom krytí svojej ponuky v zmysle stanovených podmienok výberového konania, teda vinkuláciu peňažných prostriedkov na účte alebo úverovú zmluvu s bankou. Predložila len vyjadrenie Poštovej banky, a.s. o pripravenosti banky poskytnúť spoločnosti úver do výšky maximálne  300 000 000,-Sk, v prípade, že sa spoločnosť stane víťazom predmetného výberového konania. 
Záujemca – spoločnosť Bystrická dopravná spoločnosť, a.s., ČSA 23, Banská Bystrica ponúka za nadobudnutie 49% akcií spoločnosti SAD Banskobystrická dopravná spoločnosť, a.s. celkový kapitálový vstup (cenu) vo výške 102 500 tis. Sk. Spoločnosť však      nepredložila dostatočné finančné krytie svojej ponuky, v zmysle stanovených podmienok výberového konania. Predložený doklad o finančnom krytí (vinkulácia peňažných prostriedkov vo výške 8 050 tis. Sk) nepokrýva navrhovanú výšku 1. časti kúpnej ceny a dvoch prvých navýšení základného imania (spolu 17 080 tis. Sk). Ďalšie spoločnosťou predložené doklady, a to potvrdenie Tatra banky, a.s. o disponibilnom stave na účte spoločnosti a potvrdenie VÚB, a.s. o výške zostatku na bežnom účte klienta nie sú relevantnými dokladmi o finančnom krytí.
Záujemca – spoločnosť ČSAD Ostrava a.s., Vítkovická 2, Ostrava-Mor. Ostrava ponúka za nadobudnutie 49% akcií spoločnosti SAD Banskobystrická dopravná spoločnosť, a.s. celkový kapitálový vstup (cenu) vo výške 140 000 tis. Sk. Ako doklady o finančnom krytí svojej ponuky, ktoré malo podľa stanovených podmienok výberového konania pokrývať 1. časť kúpnej ceny (pre FNM SR) a dve prvé navýšenia základného imania spoločnosti SAD Banskobystrická dopravná spoločnosť, a.s. (celkove vo výške 23 330 tis. Sk), predložila spoločnosť vinkuláciu peňažných prostriedkov vo výške 5 000 tis. Kč, ďalej úverovú zmluvu uzatvorenú medzi CZECH CARDINAL a.s. Ostrava (zastúpená Ing. Stanislavom Purgerom) a BUSINESS CONSULTANCY and SERVICES LIMITED, SCOTLAND, GB  dňa 22.5.2001 o poskytnutí úveru vo výške 20 mil. USD pre spoločnosť CZECH CARDINAL a.s. a zmluvu o budúcej zmluve o poskytnutí pôžičky, uzatvorenú medzi CZECH CARDINAL a.s. Ostrava a ČSAD Ostrava a.s.(kde Ing. Stanislav Purger je predseda predstavenstva), v ktorej sa CZECH CARDINAL a.s. zaväzuje z finančných prostriedkov získaných na základe zmluvy o úvere s BCS LIMITED, SCOTLAND poskytnúť pôžičku vo výške 5 mil. USD spoločnosti ČSAD Ostrava a.s. pre účely privatizácie v SR.

Výberová komisia odporučila ako budúceho nadobúdateľa 49 % akcií obchodnej spoločnosti Slovenská autobusová doprava Banskobystrická dopravná spoločnosť, a.s. spoločnosť ČSAD Ostrava a.s., Vítkovická 2, Ostrava-Moravská Ostrava.

Zdôvodnenie výberu  nadobúdateľa:
Zo štyroch záujemcov o nadobudnutie 49% akcií spoločnosti Slovenská autobusová doprava Banskobystrická dopravná spoločnosť, a.s. Banská Bystrica predložili vinkuláciu peňažných prostriedkov , ako doklad o finančnom krytí ponuky v súlade so stanovenými podmienkami výberového konania, dve spoločnosti, a to Bystrická dopravná spoločnosť, a.s., Banská Bystrica a ČSAD Ostrava a.s.. U obidvoch týchto spoločností suma vinkulovaných peňažných prostriedkov však nedosahovala dostatočnú výšku na pokrytie požadovaných častí celkového navrhovaného kapitálového vstupu. Preto  ďalej výberová komisia rokovala o obidvoch ponukách, a to z hľadiska ich výhodnosti a naplnenia kritérií pre vyhodnotenie najlepšieho návrhu na kúpu 49% akcií spoločnosti. Ďalší postup bol prijatý tak, že na základe vyhodnotenia ponúk komisiou vybratý a odporučený nový nadobúdateľ (víťaz výberového konania) bude vyzvaný na doplnenie dokladov o dovinkulovaní peňažných prostriedkov do požadovanej výšky.
Výberová komisia odporučila spoločnosť ČSAD Ostrava a.s., Ostrava – Moravská Ostrava ako nového nadobúdateľa  z nasledovných dôvodov :
Spoločnosťou navrhovaná výška celkového kapitálového vstupu (cena) je o 37 500 tis. Sk vyššia ako cena navrhovaná spoločnosťou Banskobystrická dopravná spoločnosť, a.s., Banská Bystrica. ČSAD Ostrava a.s. taktiež navrhuje vyššiu 1. časť kúpnej ceny (o 2 mil. Sk - pre FNM SR), ale predovšetkým výhodnejší splátkový kalendár navyšovania  základného imania spoločnosti, ktorý ČSAD Ostrava a.s. navrhuje celkovo v dvoch navýšeniach základného imania (splátkach)  s predpokladom realizácie ešte v roku 2002, kým spoločnosť Banskobystrická dopravná spoločnosť, a.s., Banská Bystrica navrhuje tri splátky na navýšenie  základného imania, poslednú v marci roku 2006. Obidve spoločnosti predložili svoj podnikateľský zámer, pričom v oboch prípadoch komisia konštatovala, že preukazuje schopnosť zabezpečiť doterajšiu činnosť SAD Banskobystrická dopravná spoločnosť, a.s.. ČSAD Ostrava a.s. doplnila doklady o dovinkulovaní peňažných prostriedkov do požadovanej výšky – predložila ďalšie dve vinkulácie, a to  vo výške 7 500 tis. Kč a 6 000 tis. Kč (spolu teda má vinkulovaných 18 500 tis. Kč).
Na záver považujeme za potrebné uviesť, že výberová komisia si je vedomá skutočnosti, že navrhovaná výška kapitálového vstupu (cena) je nižšia ako nominálna hodnota predávaného 49% podielu akcií (tj. 213 747 tis. Sk). Po vyhodnotení predložených ponúk a s prihliadnutím na viaceré faktory, ktoré vypovedajú o súčasnom stave spoločnosti SAD BBDS, Banská Bystrica ( zadĺženosť spoločnosti úvermi a majetok spoločnosti založený bankami, problematické zmluvné vzťahy vo vzťahu k pohľadávkam, značná potreba investícií do obnovy vozového parku, resp. ďalšie), však výberová komisia napriek rozdielu medzi navrhovanou cenou za 49% akcií a ich nominálnou hodnotou odporúča predaj týchto akcií za podmienok, uvedených v rozhodnutí o privatizácii.
Spoločnosť ČSAD Ostrava a.s si, v zmysle schválenej koncepcie privatizácie štátnych podnikov SAD a listu MSPNM SR, ktorým bola vyzvaná na predloženie svojej ponuky do výberového konania, uplatnila aj  “predkúpne”  právo na kúpu ďalších 17 % akcií spoločnosti SAD Banskobystrická dopravná spoločnosť,  a.s.. Tieto  akcie  môžu byť  podľa  schválenej  koncepcie predávané najskôr 6 mesiacov od vstupu nadobúdateľa 49 % akcií do spoločnosti a  najneskôr do 6 mesiacov od splnenia všetkých záväzkov kupujúceho z  kúpnej zmluvy uzatvorenej s Fondom národného majetku SR na kúpu 49 % akcií. Cena 1 akcie pri predaji 17 % podielu akcií je rovnaká ako cena za 1 akciu pri predaji 49 % podielu akcií spoločnosti, tak, ako bola dohodnutá s kupujúcim.

Z Á V E R :

Ministerstvo pre správu a  privatizáciu národného majetku Slovenskej republiky navrhuje vláde Slovenskej republiky vydať rozhodnutie o  privatizácii 49 %  podielu  akcií a 17 % podielu akcií (s odkladacími podmienkami) obchodnej spoločnosti Slovenská autobusová doprava Banskobystrická dopravná spoločnosť, akciová  spoločnosť priamym predajom  spoločnosti ČSAD Ostrava a.s., Vítkovická 2, Ostrava-Moravská Ostrava.